stanford-oval/wikipedia huggingface dataset:
Sähkövaraus
Staattinen sähkö ja sähkövirta > Hankaussähkö

Hankaussähköä voidaan tutkia esimerkiksi seuraavilla kokeilla.
Hangataan toisiaan vasten lasikappaletta ja pihkakappaletta, joista kummassakaan ei ilmene sähköisiä ominaisuuksia, ja jätetään ne hankaamisen jälkeen toisiinsa kiinni. Edelleenkään niissä ei ilmene sähköisiä ominaisuuksia. Mutta jos ne otetaan irti toisistaan, ne vetävät toisiaan puoleensa.
Jos sitten toista lasikappaletta hangataan toisella pihkakappaleella, otetaan sen jälkeen kappaleita toisistaan irti ja viedään ne lähelle ensin hangattuja kappaleita, voidaan todeta:
molemmat lasikappaleet työntävät toisiaan luotaan
kumpikin pihkakappale vetää puoleensa kumpaakin lasinpalaa
molemmat pihkakappale työntävät toisiaan luotaan.
Näitä veto- ja työntövoimia kutsutaan sähköisiksi ilmiöiksi, ja kappaleita, joissa ne ilmenevät, sanotaan sähköisiksi tai sähkövarauksellisiksi.
Molempien lasikappaleiden sähköiset ominaisuudet ovat samanlaisia, mutta päinvastaiset kuin pihkakappaleiden ominaisuudet: lasi vetää puoleensa sitä, mitä pihka työntää luotaan ja päinvastoin.
Jos millä tavalla tahansa sähköiseksi tehty kappale toimii samoin kuin lasinkappale, siis työntää luotaan lasia ja vetää puoleensa pihkaa, siinä voidaan sanoa olevan lasisähköä. Päinvastaisessa tapauksessa on kyseessä hartsisähkö. Kaikki sähkövaraukselliset kappaleet ovat joko lasi- tai hartisähköisiä.
Lasisähköä sanotaan vakiintuneen käytännön mukaisesti positiiviseksi, hartsisähköä negatiiviseksi sähköksi. Näiden sähköisten tilojen täysin vastakkaiset ominaisuudet ovat antaneet aiheen antaa niille vastakkaiset etumerkit, mutta se, että positiivinen etumerkki on annettu lasisähkölle, perustuu sinänsä täysin mielivaltaiseen sopimukseen.
Sähkövarauksellisen ja varauksettoman kappaleen välillä ei vallitse vetäviä eikä työntäviä voimia.
Sähkövaraus suhteellisuusteoriassa

Suhteellisuusteorian mukaan sähkövaraus on invariantti, eli se ei riipu havaitsijan liiketilasta eikä käytetystä koordinaatistosta. Tämä merkitsee, että hiukkasella on aina sama sähkövaraus, liikkuipa se millä nopeudella tahansa.
Varauksen säilymislaki

Eristetyn systeemin sähkövaraus pysyy vakiona riippumatta siitä, mitä muutoksia sen sisällä tapahtuu. Tämä laki pätee kaikissa fysiikan tuntemissa ilmiöissä, ja se voidaan teoreettisesti johtaa fysikaalisten suureiden invarianssista kvanttielektrodynaamisessa mittamuunnoksessa.
Muissa ilmiöissä kuin ydin- ja hiukkasreaktiossa varauksen säilyminen seuraa jo siitä, että sekä protonin että elektronin varaus on vakio, eikä kumpiakaan synny eikä häviä, vaan ne vain siirtyvät paikasta toiseen. Mutta esimerkiksi beetahajoamisessa neutroni hajoaa protoniksi, elektroniksi ja antineutriinoksi. Silti tässäkin ilmiössä kokonaisvaraus säilyy, sillä neutronin samoin kuin antineutriinon varaus on nolla, protonin +1 ja elektronin −1 alkeisvarausyksikköä. Yleensäkin varauksen säilymislaki pätee myös kaikissa tunnetuissa hiukkasreaktioissa.
Sähkövarauksen säilyminen seuraa myös varauksen ja virran välisestä jatkuvuusyhtälöstä. Yleisemmin tietyn tilavuuden  V yli integroidun varaustiheyden muutos on yhtä suuri kuin virrantiheyden  J integraali saman alueen rajapinnan  S yli, ja kumpikin integraali on yhtä suuri kuin pinnan läpi kulkeva nettomääräinen sähkövirta  I:
-{\frac {d}{dt}}\int _{V}\rho \,\mathrm {d} V=\oint _{\partial V}\mathbf {J} \cdot \mathrm {d} \mathbf {S} =\int JdS\cos \theta =I.
Täten sähkövarauksen säilyminen voidaan ilmaista myös jatkuvuusyhtälöllä seuraavasti:
I={\frac {dQ}{dt}}.
Tietyssä ajassa paikasta toiseen kulkenut sähkövirta hetkien  t_{i} ja  t_{f} välisenä aikana saadaan integroimalla molemmat puolet:
missä  I on suljetun pinnan läpi kulkeva nettomääräinen sähkövirta ja  Q pinnan rajoittamalla alueella oleva sähkövaraus.
Osittaisvaraus

Molekyylissä olevalla atomilla sanotaan olevan osittaisvarausta, kun atomin ympärillä on eri suuruinen elektronitiheys kuin samalla neutraalilla atomilla olisi yksinään.  Laskennallisesti tämä esitetään siten, että osittaisvarautuneille alueille syntyy tehollinen (efektiivinen) sähkövaraus, joka ei ole alkeisvarauksen kokonaislukumonikerta. Esimerkiksi hiilidioksidin (CO2) hiiliatomi vetää yhteisiä sidoselektroneja puoleensa heikommin kuin happiatomit, joten sen osittaisvaraus on positiivinen (merkitään +δ). Happiatomien osittaisvaraukset ovat hiilidioksidissa negatiiviset (−δ). Toisaalta esimerkiksi happimolekyylissä (O2) elektronit jakautuvat atomien kesken tasan, joten siinä ei esiinny osittaisvarauksia.
Ulkoisessa sähkökentässä dielektrinen aine polarisoituu eli sen molekyylien varaukset siirtyvät sähkökentän vaikutuksesta niin, että ulkoinen kenttä heikkenee materiaalin sisällä.   Sähköjohteissa taas elektronit asettuvat ulkoisen sähkökentän vaikutuksesta metallin pinnalle siten että metallin sisällä sähkökenttä häviää.
Kirjallisuutta

Lindell, Ismo; Sihvola, Ari: Sähkömagneettinen kenttäteoria 1. Staattiset kentät.  Helsinki:  Otatieto, 2013.  ISBN 978-951-672-354-2
Diagrammi, joka osoittaa elektronin, negatiivisesti varautuneen hiukkasen ympärillä olevia ekvipotentiaalipintoja. Neutraalissa atomissa elektroneja on yhtä monta kuin positiivisesti varautuneita protoneja, minkä vuoksi atomin kokonaisvaraus on nolla.
Vasemmalla positiivisen varauksen, keskellä negatiivisen varauksen ja oikealla sähköisesti neutraalin hiukkasen aiheuttamat sähkökenttäviivat.
Aini Tahvanainen

Aini Annikki Tahvanainen (o.s. Vepsäläinen, 3. heinäkuuta 1929 Tuupovaara – 21. helmikuuta 2021 Joensuu) oli suomalainen eräkirjailija.
Seitsenlapsiseen pienviljelijäperheeseen syntynyt Tahvanainen kävi sota-ajan supistetun kansakoulun ja Kansanvalistusseuran myyntioppi- ja kirjanpitokurssin työskennellen sen jälkeen liikeapulaisena.
Tahvanaisen erätarinoita on ilmestynyt myös eri kokoomateoksissa (Erätulilta, Eränkävijä, Erämaailma, Eräjuttuja) 1980-luvulta lähtien ja hän on saanut palkintoja monista runo- ja novellikilpailuista.
Teokset

Kuutamokettu ja muita erätarinoita, kuvat Pentti Okkonen. Karisto 1988
Sopulien yö ja muita erätarinoita, kuvat Pentti Okkonen. Karisto 1990
Peukalokyyti. Ilias 2012. ISBN 978-952-5679-75-5
Katri Taanila

Katri Helena Taanila (19. kesäkuuta 1919 Nivala – 15. lokakuuta 2009 Jyväskylä) oli suomalainen runoilija, opettaja ja kirkollinen vaikuttaja.
Taanila suoritti teologisen erotutkinnon ja toimi uskonnon, psykologian ja filosofian opettajana Suolahdessa. Hän julkaisi kaksi runokokoelmaa, ja hän kirjoitti 30 kirkkonäytelmää. Näiden lisäksi on runsaasti julkaisemattomia runoja. Hän käytti lähteenään Vanhaa Bibliaa, ja hänelle merkityksellinen runoilija oli T. S. Eliot. Karl Marxin tuotannon Taloudellis-filosofiset käsikirjoitukset vuodelta 1844 kuuluivat hänen lukemistoonsa.
Katri Taanilan veli oli Hannu Taanila.
Teokset

Piinaviikko, Herättäjä-yhdistys, 1981 ISBN 951-9014-01-2
Niityltä tuulee, Herättäjä-yhdistys, 1993 ISBN 951-878-042-0
Teokset > Antologiat

Ikävä (toim. Petri Järveläinen, Torsti Lehtinen ja Arto Peltola). Herättäjä-yhdistys 1994.
Katselmus '95 : hengellisen lyriikan antologia (toimituskunta Toivo Laakso ja Markku Laitinen). Jyväskylän kaupunkiseurakunta, Keski-Suomen läänin taidetoimikunta 1995.
Aiheesta muualla

Lilja Kinnunen-Riipinen: Kirkkoteatterin kiirastuli : draama evankeliumin palveluksessa Suomessa 1960-1990 -luvuilla. Suomen lähetysseura, 2000 ISBN 951-624-270-7 (väitöskirja, aiheena muun muassa Katri Taanilan tuotanto)
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO)
Karhu (olut)

| Karhu |
| --- | --- |
 Karhun logo
 Karhu (4,6)
Tyyppi:  olut
Oluttyyppi:  lager IPA
Valmistaja:  Sinebrychoff
Alkuperä:  Pori
Infobox OKNimi-testi OK: 
Karhu on suomalainen olutmerkki, tyypiltään vaalea tai tumma lager sekä India pale ale. Karhua valmistaa tanskalaisen Carlsberg-konsernin omistama Sinebrychoff Keravalla. Karhu-oluen nykyreseptin on kehittänyt Porin panimolla tuotantopäällikkönä ja panimomestarina toiminut Ilkka Vanhatalo.
Vuonna 2015 Karhu A -olut oli Alkoissa litramäärältään myydyin olutmerkki. Samana vuonna se oli Suomen neljänneksi arvostetuin olutbrändi Markkinointi & Mainonta -lehden ja Taloustutkimuksen vuosittaisessa Brändien arvostus -kyselyssä, edellään Sandels, Olvi ja Kukko.
Historia

Karhu-oluen historia alkaa 1920-luvun Porista. Tuotteen valmistus keskeytyi 1930-luvun alkupuolella, mutta jatkui vuonna 1958 ykkösoluena. Kolmoskarhu lanseerattiin vuonna 1961 ja Tosi Vahva Karhu (8,0 %) keväällä 1999. Karhu siirtyi Sinebrychoffin omistukseen vuonna 1972, mutta oli porilainen paikallisolut vuoteen 1993, jolloin siitä tuli valtakunnallinen. Vuonna 2008 Sinebrychoff kunnioitti Porin 450-vuotisjuhlaa erikoisoluella.
Historia > Porin panimon sulkeminen

Vuoden 2006 lopulla Sinebrychoff lopetti Karhun pullottamisen Porin Oluttehtaalla. 25. syyskuuta 2009 Sinebrychoff ilmoitti 156-vuotiaan Porin panimon sulkemisesta kokonaan ja sen myötä Karhun valmistamisen lopettamisesta siellä. Liike aiheutti runsaasti kritiikkiä. Valmistamisen lopettamiselle pidettiin erilliset ”hautajaiset”.
Historia > Kiinan markkinoille

Sinebrychoffin emoyhtiö Carlsberg valitsi Karhun vuonna 2015 satojen olutmerkkiensä joukosta yhdeksi Kiinan ravintolamarkkinoilla myytävistä oluista. Ensiesittely tapahtui Shanghain olutfestivaaleilla. Vuonna 2016 Kiinaan vietiin Keravalta Karhu-olutta sadoissa tuhansissa markkinoita varten räätälöidyissä lasipulloissa.
Mainoslauseita

”Kesyttämätön karhu – lajinsa vahvin”
”Korkkaa huurteisen kylmänä ja nauti karhun täyteläisestä mausta.”
”Karhu on täyttä olutta.”
”Jokainen Karhu on täyttä olutta ensipuraisusta viimeiseen pisaraan.”
”Vähempikin riittää.”
”Minä vahdin täällä.”
”Kun tapaat Karhun, taluta se kassalle”
"Sauna ilman Karhua on suihku."
"Juo sinäkin karhua"
Karhu-oluet

Karhun ainesosia ovat vesi, ohramallas, ohratärkkelys ja humala. Korpisavussa on lisäksi käytetty savuaromia. Sulkeissa alkoholiprosenttimäärät.
Karhu III (4,6 %)
Karhu A (5,3 %)
Karhu Tosi Vahva (8,0 %)
Karhu Tumma I (2,8 %)
Karhu Ruis IPA (5,3 %)
Karhu Speltti IPA (5,3 %)
Karhu Suodattamaton Pils (5,0 %)
Karhu 0,0 (0,0 %)
Karhu Saunaolut (4,5 %)
Karhu Vehnäolut (5,0 %)
Karhu Kupari (4,7%)
Karhu Platina (4,5%)
Karhu-oluet > Markkinoilta poistuneet Karhu-oluet

Karhu Ruis (4,6 %)
Karhu Ruis (6,0 %)
Karhu Tuplahumala (4,6 %)
Karhu I (2,5 %)
Karhu III, 1,25 litran pullo (4,6 %)
Karhu Korpisavu (4,6 % / 6,0 %)
Karhu Raaka (4,6 %)
Karhu Huurre (4,6 %)
Karhu Tumma (4,6 / 6,0 %)
Aiheesta muualla

Karhun kotisivut
Oy Sinebrychoff Ab
Karhu III
Caught a Lite Sneeze

| ”Caught a Lite Sneeze” Tori Amos |
| --- | --- | --- |

Singlen tiedot
 Albumilta: Boys for Pele
 A-puoli: ”Caught a Lite Sneeze”
 B-puoli: ”Samurai”   ”Toodles Mr. Jim”   ”Hungarian Wedding Song”   ”Graveyard”  ”This Old Man”   ”That’s What I Like Mick”   ”London Girls”
 Äänitetty : 1995
 Studio : Christ Church -kirkko (Kinsale, Irlanti)   Ballywilliam House   (New Orleans, Louisiana, Yhdysvallat)
 Julkaistu: 2. tammikuuta 1996
 Formaatti: CD, kasetti, suoratoisto
 Tekijä(t): Tori Amos
 Tuottaja(t): Tori Amos
 Tyylilaji: alternative
 Kesto: 04.24
 Levy-yhtiö: Atlantic Records, East West
Muut kannet
   Britannian toisen singlen kansikuva
Listasijoitukset
  20.    60.    (adult alternative) 3.
Tori Amosin muut singlet
| ”Past the Mission” 1994 | ”Caught a Lite Sneeze” 1996 | ”Talula” 1996 |
Caught a Lite Sneeze on yhdysvaltalaisen laulaja-lauluntekijä Tori Amosin kappale vuodelta 1996. Amos on säveltänyt ja tuottanut kappaleen. Kappale julkaistiin ensimmäisenä singlenä albumilta Boys for Pele. Kappale nousi listoille useissa maissa, muun muassa Isossa-Britanniassa ja Yhdysvalloissa.
Taustaa

”Caught a Lite Sneeze” kertoo erosta. Laulaja haluaa epätoivoisesti pitää suhteen, vaikka se on päättymässä. Amosin mukaan laulu kertoo hänen omista kokemuksistaan. Sanoituksissa on viittaus Nine Inch Nails -yhtyeen albumiin Pretty Hate Machine (”Made my own pretty hate machine”). Amos ja Nine Inch Nailsin Trent Reznor olivat ystäviä 1990-luvun alkupuolella ja heidän on huhuttu seurustelleen lyhyen aikaa.
Sanoituksissa viitataan myös sumerilaiseen hedelmällisyyden ja sodan jumalattareen Inannaan. Amosin mukaan Inannan tarina on allegoria sille, että hänen täytyy löytää itsensä ja oma voimansa eikä etsiä sitä miehistä.
Kappale yhdistää elektronista musiikkia  barokkivaikutteisiin kuten cembalon käyttöön. Amos soittaa kappaleella sekä pianoa että cembaloa.
Julkaisu ja kaupallinen menestys

”Caught a Lite Sneeze” laitettiin kuunneltavaksi Amosin verkkosivulle 11. joulukuuta 1995. Se on ensimmäisiä verkkoon laitettuja ison levy-yhtiön julkaisuja. Kappale julkaistiin virallisesti albumin Boys for Pele ensimmäisenä singlenä tammikuussa 1996.
Sille kuvattiin myös musiikkivideo.
”Caught a Lite Sneeze” nousi listoille useissa maissa. Se oli Britannian singlelistalla parhaimmillaan sijalla 20. Yhdysvalloissa se oli Adult Alternative Airplay -listan sijalla 3 ja Billboard Hot 100 -listan sijalla 60. Suomessa kappale oli Rumban ylläpitämän 50 hittiä -listan sijalla 33. Kappale nousi listoille myös Australiassa, Irlannissa ja Kanadassa.
Vaihtoehtoinen versio kappaleesta julkaistiin myöhemmin Amosin kokoelmalla  A Piano: The Collection (2006). Liveversio kappaleesta on mukana konserttivideolla Live from New York (1997). Amos esittää kappaleen yhteydessä pätkän Nine Inch Nailsin kappaletta ”Hurt”.
Kappaleen musiikkivideo on julkaistu myöhemmin verkossa ja Amosin videokokoelmilla Complete Videos 1991–1998 (1998) ja Fade to Red (2006) kokoelmilla Complete Videos 1991–1998 (1998) ja Fade to Red (2006).
B-puolet

Singlestä on olemassa useita eri versiota, joiden B-puolina on eri kappaleita. Kappaleet ”Graveyard”, ”Toodles Mr. Jim”, ”This Old Man”, ”That’s What I Like Mick” ja ”Hungarian Wedding Song” ovat muodostavat huumorikappaleiden sarjan nimeltä ”Silly Songs” (suom. hassut laulut).
”This Old Man” on perinteinen englantilainen lastenlaulu. Sen tekijä on tuntematon, mutta laulun arvellaan olevan 1800-luvulta. ”That’s What I Like Mick” ja ”London Girls” ovat covereita brittiläisen Chas & Dave -duon kappaleista. Britannian singlellä ne on merkitty nimellä ”Tribute to Chas & Dave”. Muut kappaleet ovat Amosin kirjoittamia.
B-puolet on julkaistu myöhemmin Boys for Pele -albumin vuoden 2016 Deluxe-painoksella ja suoratoistopalveluissa lukuun ottamatta kappaletta ”Samurai”. Osa niistä on julkaistu myös A Piano: The Collection -kokoelmalla.
Singlen kappaleet

| Caught a Lite Sneeze (single 1, Iso-Britannia, CD) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Caught a Lite Sneeze | Tori Amos | 4.24 |  |  |  |  |  |  |
| 2. | This Old Man (cover)  | trad. | 1.44 |  |  |  |  |  |  |
| 3. | Hungarian Wedding Song | Amos | 1.00 |  |  |  |  |  |  |
| 4. | Toodles Mr. Jim | Amos | 3.09 |  |  |  |  |  |  |
| Caught a Lite Sneeze (single 2, Iso-Britannia, CD) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Caught a Lite Sneeze | Tori Amos | 4.24 |  |  |  |  |  |  |
| 2. | London Girls (Chas & Dave -cover)  | Chas Hodges, Dave Peacock | 3.20 |  |  |  |  |  |  |
| 3. | That’s What I Like Mick (The Sandwich Song) (Chas & Dave -cover)  | Hodges, Peacock | 2.59 |  |  |  |  |  |  |
| 4. | Samurai | Amos, George Porter Jr. | 3.03 |  |  |  |  |  |  |
| Caught a Lite Sneeze (Yhdysvallat, CD) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Caught a Lite Sneeze | Amos | 4.24 |  |  |  |  |  |  |
| 2. | This Old Man (cover)  | trad. | 1.44 |  |  |  |  |  |  |
| 3. | That’s What I Like Mick (The Sandwich Song) (Chas & Dave -cover)  | Hodges, Peacock | 2.59 |  |  |  |  |  |  |
| 4. | Graveyard | Amos | 0.55 |  |  |  |  |  |  |
| 5. | Toodles Mr. Jim | Amos | 3.09 |  |  |  |  |  |  |
| Caught a Lite Sneeze (Iso-Britannia, kasetti) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Caught a Lite Sneeze | Tori Amos | 4.24 |  |  |  |  |  |  |
| 2. | Graveyard | Amos | 0.55 |  |  |  |  |  |  |
| 3. | Toodles Mr. Jim | Amos | 3.09 |  |  |  |  |  |  |
Muusikot

Tori Amos – laulu, piano, cembalo, tuotanto
George Porter Jr. – basso
Alan Friedman – rumpujen ohjelmointi
Steve Caton – sähkökitara (volume swell)
Mark Hawley – äänitys, miksaus
Marcel van Limbeek – äänitys, miksaus
Listasijoitukset

| Maa ja lista | Korkein   sija |
| --- | --- |
 Australia (ARIA Charts): 85
 Irlanti (IRMA): 21
 Iso-Britannia (OCC): 20
 Kanada (singlelista): 20
 Kanada (singlelista): 18
 Skotlanti (OCC): 19
 Suomi (50 hittiä -lista): 33
 Yhdysvallat (Billboard Hot 100): 60
 Yhdysvallat (Adult Alternative Airplay): 3
 Yhdysvallat (Alternative Airplay): 13
 Yhdysvallat (Dance Singles Sales): 9
Aiheesta muualla

Caught a Lite Sneeze -musiikkivideo
Caught a Lite Sneeze -single Discogs-sivustolla
| n k Tori Amos |
| --- | --- |
 Diskografia  Kappaleet 
Studioalbumit:  Little Earthquakes  Under the Pink  Boys for Pele  From the Choirgirl Hotel  To Venus and Back  Strange Little Girls  Scarlet's Walk  The Beekeeper  American Doll Posse  Abnormally Attracted to Sin  Midwinter Graces  Night of Hunters  Gold Dust  Unrepentant Geraldines  Native Invader  Ocean to Ocean 
Livealbumit:  To Venus and Back  The Original Bootlegs  Legs and Boots  Live at Montreux 1991/1992  From Russia With Love  Diving Deep Live 
Kokoelmat:  Tales of a Librarian  A Piano: The Collection  Little Earthquakes – The B-Sides 
EP:t:  Crucify  Hey Jupiter  Scarlet’s Hidden Treasures  Christmastide 
Singlet:  ”Me and a Gun”  ”Silent All These Years”  ”China”  ”Winter”  ”Crucify”  ”Cornflake Girl”  ”God”  ”Pretty Good Year”  ”Past the Mission”  ”Caught a Lite Sneeze”  ”Talula”  ”Professional Widow”  ”Hey Jupiter”  ”In the Springtime of His Voodoo”  ”Spark”  ”Raspberry Swirl”  ”Jackie’s Strength”  ”Cruel”  ”Bliss”  ”1000 Oceans”  ”Glory of the 80’s”  ”Concertina”  ”Strange Little Girl”  ”A Sorta Fairytale”  ”Taxi Ride”  ”Don’t Make Me Come to Vegas”  ”Sleeps with Butterflies”  ”Big Wheel”  ”Welcome to England”  ”Flavor” 
Videojulkaisut:  Little Earthquakes  Live from New York  Complete Videos 1991–1998  Welcome to Sunny Florida  Fade to Red  Live at Montreux 1991/1992 
Muut artikkelit:  Y Kant Tori Read  Y Kant Tori Read (albumi)  Night of Hunters Tour
Börje Söderström

Presidentti P. E. Svinhufvud ja adjutantit eversti Heikki Kekoni (vas.) ja majuri Börje Söderström (oik.) vuonna 1931.
Börje Lennartson Söderström (13. huhtikuuta 1896 Helsinki – 4. lokakuuta 1977) oli suomalainen jääkärieverstiluutnantti. Söderström oli sotilaskoulutuksensa Saksassa ensimmäisen maailmansodan aikana saanut jääkäri. Hän sai tulikasteensa sotilaana Saksan itä-rintamalla Misse-joella vuonna 1916. Myöhemmin hän osallistui Suomen sisällissotaan Suomen Valkoisen armeijan riveissä muun muassa prikaatin lähettiupseerina jääkärijoukoissa. Sisällissodan jälkeen ja seuraavien sotien aikana hän toimi muun muassa presidentin adjutanttina kolmen eri presidentin virkakaudella.
Perhe ja opinnot

Söderströmin vanhennat olivat kamreeri Lennart Hjalmar Söderström ja Amelie Ekblom. Hänet vihittiin avioliittoon vuonna 1920 Aune Helanderin kanssa, josta hän erosi vuonna 1922 ja avioitui uudelleen vuonna 1923 Judith Eleonora Damstenin kanssa. Hän kävi yhdeksän luokkaa Helsingin uutta ruotsalaista yhteiskoulua ja yhden lukukauden Kauppakorkeakoulua. Sotilaskoulutusta hän sai vuosina 1920–1921 Italian Pinerolon ratsuväkikoulussa ja vuonna 1924 Centocellen lentokoulussa. Suomessa hän suoritti sotilaspedagogisen kurssin vuonna 1925 ja Ilmavoimien ohjaajakurssin vuonna 1925 sekä tähystäjäkurssin vuosina 1925–1926. Hän suoritti opintomatkan Tanskaan vuonna 1923, jossa hän seurasi syyssotaharjoituksia. Seuraavan opintomatkansa hän teki vuonna 1928, jolloin hän oli suojeluskuntain päällikön mukana tutustumassa Italian puolustuslaitokseen. Vuonna 1933 hän teki sotaväen päällikön mukana opintomatkan Italiaan, Unkariin, Puolaan, Latviaan ja Viroon, joissa he tutustuivat paikallisiin puolustuslaitoksiin.
Jääkärikausi

Söderström liittyi vapaaehtoisena Saksassa sotilaskoulutusta antavaan Jääkäripataljoona 27:n 4. komppaniaan 13. tammikuuta 1916. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Pataljoonan rintamalta paluun jälkeen Söderström suoritti Saksan Sotakoulun B-kurssi Libaussa vuonna 1917.
Suomen sisällissota

Söderström astui Suomen valkoisen armeijan palvelukseen, vannottuaan sotilasvalan ja allekirjoitettuaan palvelusitoumuksen 11. helmikuuta 1918. Tässä yhteydessä hänet ylennettiin vänrikiksi. Takaisin Suomeen hän palasi jääkärien pääjoukon mukana Vaasaan 25. helmikuuta 1918. Vaasasta hänet komennettiin aluksi joukkueenjohtajaksi 2. Jääkärirykmentin 6. jääkäripataljoonaan, josta hänet kumminkin siirrettiin jo maaliskuun puolivälissä eversti Eduard Ausfeldin johtamaan 1. jääkäriprikaatin esikuntaan, jossa hän toimi lähettiupseerina. Hän osallistui sisällissodan taisteluihin Tampereella ja Karjalankannaksella.
Sisällissodan jälkeinen aika

Söderström palveli sisällissodan jälkeen lähettiupseerina Vuoristoprikaatin esikunnassa, josta hänet siirrettiin 25. syyskuuta 1918 alkaen Uudenmaan rakuunarykmenttiin, jossa hänet määrättiin rykmentin adjutantiksi. Aliupseerikoulun johtajaksi hänet siirrettiin 16. heinäkuuta 1919 ja 1. eskadroonan päälliköksi 14. tammikuuta 1920. Hänet komennettiin 8. syyskuuta 1922 ja lopulta siirrettiin vakinaiseksi 1. syyskuuta 1924 Suojeluskuntain yliesikuntaan, jossa hänet määrättiin suojeluskuntain päällikön adjutantiksi. Suojeluskunnista hänet siirrettiin 17. joulukuuta 1924 alkaen Ilmavoimien esikuntaan, missä hän toimi muun muassa yleisesikuntaupseerina. Ilmavoimista hän sai siirron 27. syyskuuta 1926 Yleisesikuntaan tasavallan presidentin nuoremmaksi adjutantiksi. Hän palveli ensin presidentti Lauri Kristian Relanderin ja myöhemmin presidentti Pehr Evind Svinhufvudin alaisuudessa, jonka virkakauden jälkeen hän erosi armeijasta 6. maaliskuuta 1937 alkaen. Myöhemmin hän työskenteli Waldhof oy:n palveluksessa, kunnes talvisota kutsui hänet takaisin aktiivipalvelukseen.
Talvi- ja jatkosota

Söderström osallistui talvisotaan Kannaksen Armeijan esikunnassa, jossa hän oli kenraaliluutnantti Hugo Östermanin käytössä. Jatkosodan puhjettua hänet lähetettiin Rovaniemelle, jossa hän oli Yhteysesikunta Roi:ssa eversti Oiva Willamon käytössä vuoteen 1941 saakka. Lapista hän matkusti takaisin Helsinkiin, jossa hän vastaan otti tasavallan presidentin Risto Rytin 1. adjutantin tehtävät. Kyseisessä tehtävässä hän oli muun muassa vastaanottamassa marsalkka Mannerheimin 75-vuotispäiville Immolaan saapunutta Adolf Hitleriä ja oli yksi harvoista, joka pääsi kättelemään kyseistä henkilöä tuolla käynnillä.  Tehtäviä hän hoiti sodan loppuun saakka. Adjutantin tehtävien lisäksi Söderström toimi myös Oy Waldhof Ab:n toimitusjohtajana vuosina 1942–1944. Sotien jälkeen Söderström erosi armeijasta ja työskenteli apulaistoimitusjohtajana Karl Fazerin konditoria Oy:n palveluksessa vuosina 1948–1953.